Zbigniew Klimowski

Zbigniew Klimowski (født 1967) er en polsk tidligere skihopper og nåværende trener som representerte Podhale Nowy Targ og Legia Zakopane.

Han deltok i den tysk-østerrikske hoppuka og verdenscupen i årene 1985-1992, uten å oppnå noen topplasseringer. Hans eneste verdenscuppoeng fikk han da han ble nummer 15 i Holmenkollen 20. mars 1988, noe som ga ham 73.-plass sammenlagt i verdenscupen 1987/88. Hans beste sammenlagtplassering i Hoppuka var 55.-plass i 1991/92.

I VM i Oberstdorf i 1987 ble han nummer 54 av 67 deltakere i normalbakken, 62 av 66 i storbakken, og han var på det polske laget som ble nummer 13 av 17 lag i lagkonkurransen. Han ble nummer 18 i VM i skiflyging i Oberstdorf i 1988. Under OL i Albertville (Courchevel) i 1992 var han eneste polske hopper, men han fikk influensa og kunne ikke være med i normalbakkerennet.Skijumping.pl: Klimowski Zbigniew  (udatert, besøkt 9. august 2012) Han deltok likevel i storbakken, og ble nummer 49 av 59 deltakere. Klimowski ble polsk mester i normalbakke i 1992.

Etter at han avsluttet karrieren som aktiv hopper, har han vært trener. I 2008 ble han trener for det polske A-landslaget, under hovedtrener Łukasz Kruczek.Skokinarciarskie.pl: PZN: kadry zatwierdzone (24. april 2008, besøkt 9. august 2012)

 Referanser 

 Kilder 
 Sports Reference: Zbigniew Klimowski  (olympiaresultater, besøkt 9. august 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Skijumping.pl: Mistrzowie Polski w skokach narciarskich w latach 1920-2002 (besøkt 9. august 2012)
 Polski Komitet Olimpijski: Klimowski Zbigniew (besøkt 9. august 2012)

 Eksterne lenker 


Kategori:Personer fra Nowy Targ fylke
Kategori:Polske skihoppere
Kategori:Skihopptrenere
Kategori:Deltakere for Polen under Ski-VM 1987
Kategori:Skihoppere under Vinter-OL 1992
Kategori:Deltakere for Polen under Vinter-OL 1992